[bookmark: _MailOriginal]From: Diāna Saulīte <Diana.Saulite@varam.gov.lv> 
Sent: Friday, June 26, 2026 11:50 AM
To: Zemkopibas Ministrija <pasts@zm.gov.lv>; Lelda Pamovska <Lelda.Pamovska@zm.gov.lv>
Cc: aleta.levinska@kultura.lv; zane.verika@nkmp.gov.lv; Uldis.Rudziks@tm.gov.lv; Olga Feldmane <Olga.Feldmane@em.gov.lv>; VARAM <pasts@varam.gov.lv>; Andris Lazarevs <Andris.Lazarevs@em.gov.lv>; Sandra Bērziņa <Sandra.Berzina@lps.lv>; liga.dimante@km.gov.lv; Matīss Ķeķers <Matiss.Kekers@varam.gov.lv>; Dace Balgalve <Dace.Balgalve@varam.gov.lv>; Inga Belasova <Inga.Belasova@varam.gov.lv>; Daiga Vilkaste <Daiga.Vilkaste@varam.gov.lv>
Subject: RE: Par MK noteikumu projektu “Grozījumi Ministru kabineta 2012. gada 2. maija noteikumos Nr. 309 "Noteikumi par koku ciršanu ārpus meža”” (25-TA-358) 

INFORMĀCIJAI: E-pasta vēstules sūtītājs ir ārējais adresāts. 
Labdien! 

1. Viedās administrācijas un reģionālās attīstības ministrija izsaka nopietnas bažas par 5.11. apakšpunktā paredzēto regulējumu, kas būtībā pieļauj koku ciršanu būvniecības ieceres īstenošanas ietvaros bez pašvaldības atļaujas, ja nocērtamais koks tiek kompensēts ar vismaz trīs jaunu (ne jaunāku par 10 gadiem), koku stādīšanu attiecīgajā zemes vienībā. 

Šāds regulējums pēc būtības var nesamērīgi sašaurināt pašvaldības iespējas veikt individuālu koku ciršanas nepieciešamības izvērtējumu un aizsargāt sabiedrības intereses pilsētvides kvalitātes, ainavas, bioloģiskās daudzveidības, mikroklimata un apstādījumu saglabāšanas jomā. Īpaši gadījumos, kad apbūves parametri (maksimālais blīvums, brīvās zaļās teritorijas rādītājs u.c.) pieļauj būvapjoma izvietošanu, neskarot esošo koku (kokus). 

Līdz ar to mehāniska prasība par trīs jaunu koku iestādīšanu ministrijas ieskatā nevar aizstāt pašvaldības izvērtējumu par konkrētā nocērtamā koka vērtību. Nobriedis, ainaviski vai ekoloģiski nozīmīgs koks pilsētvidē nav automātiski aizstājams ar vairākiem jauniem stādījumiem, pat ja tie ir noteikta vecuma. Šāda pieeja var radīt risku, ka būvniecības ieceres ietvaros tiek nocirsti vērtīgi koki bez pietiekamas kontroles, izvērtējuma un sabiedrības interešu aizsardzības.

1. Vienlaikus izsakām iebildumu, ka plānotajā 5.11. apakšpunktā nav pietiekami skaidri definēts, kas uzskatāmi par kompensējošiem kokiem. Šāda nenoteiktība var radīt regulējuma apiešanas risku, piemēram, par kompensējošiem kokiem norādot apstādījumus, kas pēc savas funkcijas un vērtības nav salīdzināmi ar nocērtamo koku, tostarp dzīvžogu tūjas, dekoratīvus stādījumus (piemēram, kalnu priedes –koks vai krūms utml.), kuri nenodrošina līdzvērtīgu pienesumu pilsētvides kvalitātei, ēnojumam, mikroklimatam un ainavai. 

Līdz ar to ir nosakāma prasība pēc “līdzvērtīgiem vai augstvērtīgākiem” kokiem, ņemot vērā pilsētvides apstādījumiem piemērotākās koku sugas un risinājumus. Vai arī jānosaka izslēdzošais saraksts - Par kompensējošiem kokiem šo noteikumu izpratnē nav uzskatāmi dzīvžogi (tostarp, tūjas), krūmi vai citi dekoratīvie stādījumi.

3.  Tāpat izsakām priekšlikumu par kompensējošo koku stādīšanas termiņu

5.11. apakšpunktā nav noteikts termiņš, kādā kompensējošie koki ir jāiestāda. Šāda nenoteiktība var radīt situāciju, kurā koki būvniecības ieceres īstenošanas ietvaros tiek nocirsti nekavējoties, savukārt kompensējošo koku stādīšana tiek atlikta līdz būvdarbu noslēgumam, būves nodošanai ekspluatācijā u.tml.
Ņemot vērā, ka būvniecības process praksē var ilgt vairākus gadus (būvatļaujas maksimālais būvdarbu veikšanas ilgums ir 8 gadi no atzīmes izdarīšanas būvatļaujā par būvdarbu uzsākšanas nosacījumu izpildi), šāds regulējums var novest pie ilgstoša apstādījumu zuduma konkrētajā teritorijā. Rezultātā zemes vienība vairākus gadus var palikt bez pietiekama apzaļumojuma, negatīvi ietekmējot pilsētvides kvalitāti, mikroklimatu, ēnojumu, ainavu un apkārtnes iedzīvotāju dzīves vides kvalitāti.
Tādēļ noteikumos būtu nepieciešams skaidri noteikt termiņu, kādā kompensējošie koki ir iestādāmi, kā arī paredzēt pašvaldības tiesības kontrolēt šī pienākuma izpildi (vai objektīvos gadījumos pagarināt iestādīšanas pienākuma termiņu). Kompensējošo koku stādīšana nebūtu sasaistāma tikai ar būvniecības pilnīgu pabeigšanu, ja būvniecība (juridiskais statuss) var turpināties vairākus gadus.

	Diāna Saulīte 
Aizsargājamo teritoriju nodaļas vecākā referente 
Dabas aizsardzības departaments 
Viedās administrācijas un reģionālās attīstības ministrija 
tālr. 67026587 
diana.saulite@varam.gov.lv 
www.varam.gov.lv 




From: Zemkopibas Ministrija <pasts@zm.gov.lv> 
Sent: Wednesday, June 17, 2026 4:05 PM
To: pasts@tm.gov.lv; pasts@em.gov.lv; pasts@km.gov.lv; VARAM <pasts@varam.gov.lv>; Latvijas Pašvaldību savienība <LPS@lps.lv>
Cc: aleta.levinska@kultura.lv; Diāna Saulīte <Diana.Saulite@varam.gov.lv>; zane.verika@nkmp.gov.lv; Uldis.Rudziks@tm.gov.lv; Olga.Feldmane@em.gov.lv; Andris.Lazarevs@em.gov.lv; Sandra Bērziņa <Sandra.Berzina@lps.lv>; liga.dimante@km.gov.lv; Matīss Ķeķers <Matiss.Kekers@varam.gov.lv>; Dace Balgalve <Dace.Balgalve@varam.gov.lv>; Inga Belasova <Inga.Belasova@varam.gov.lv>; Lelda Pamovska <Lelda.Pamovska@zm.gov.lv>
Subject: Par MK noteikumu projektu “Grozījumi Ministru kabineta 2012. gada 2. maija noteikumos Nr. 309 "Noteikumi par koku ciršanu ārpus meža”” (25-TA-358) 


Labdien!

Nosūtu saskaņošanai saskaņā ar Valsts sekretāru 21.05.2026. sanāksmes protokola Nr.14 2.§ 4.punktu precizētu Ministru kabineta noteikumu projektu “Grozījumi Ministru kabineta 2012. gada 2. maija noteikumos Nr. 309 "Noteikumi par koku ciršanu ārpus meža”” (25-TA-358) un tā anotāciju. 
Noteikumu projekts un tā anotācija precizēta saskaņā ar š. g. 15.jūnija sanāksmē diskutēto. Noteikumu projekta pielikumos izmaiņas nav veiktas. 
Saskaņojumu lūdzu sniegt līdz š.g. 27.jūnijam uz e-pastu Lelda.Pamovska@zm.gov.lv. 

	Lelda Pamovska 

	Meža departamenta 

	Meža resursu un medību nodaļas vadītāja 

	  

	Republikas laukums 2, Rīga, LV-1981 

	Tālr.Nr.: +371 67027101 

	Lelda.Pamovska@zm.gov.lv 

	https://www.zm.gov.lv 

